
Na podlagi 62. člena v povezavi z drugim odstavkom 65. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20-ZDLGPE in 175/20) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Mestna občina Velenje, Titov trg 1, Velenje, objavlja

NAMERO O ODDAJI POSLOVNEGA PROSTORA V NAJEM


1. Opis predmeta oddaje v najem

Predmet oddaje v najem je poslovni prostor št. 14, v skupni izmeri 16,80 m2 v objektu PC Jaki, v stavbi ID znak: 964 3549, na naslovu Trg mladosti 2, 3320 Velenje, ki stoji na zemljišču ID znak: parcela 964 2571/27 (v nadaljevanju: predmet najema).

Predmet najema se odda v najem za določen čas in sicer do 30. 11. 2030 z odpovednim rokom, ki ne sme biti daljši od šestih mesecev in bo določen z neposredno pogodbo.

Neposredna najemna pogodba bo sklenjena z izbranim ponudnikom po poteku najmanj 20 dni od objave te namere na spletni strani Mestne občine Velenje.

Stroški tekočega vzdrževanja in obratovalni stroški so izključno stvar in breme najemnika.

2. Znesek izhodiščne najemnine

Izhodiščna najemnina za poslovni prostor, ki je predmet najema znaša 8,50 €/m2 mesečno (brez DDV). Najemnina se revalorizira z indeksom rasti cen življenjskih potrebščin.

3. Rok za prejem ponudbe

Ponudniki posredujejo pisno ponudbo za sklenitev najemne pogodbe v zaprti ovojnici na naslov: Mestna občina Velenje, Titov trg 1, 3320 Velenje. Na ovojnici mora biti naveden naziv/ime ponudnika ter vidna oznaka »Ponudba za najem poslovnega prostora št. 14, PC Jaki – ne odpiraj«.

Ponudbe morajo prispeti na naslov Mestne občine Velenje najkasneje 18. 11. 2026, do 10:00. 













4. Sestavine ponudbe ter rok za sklenitev najemne pogodbe

Iz ponudbe mora biti jasno razvidno:
· ponudbena cena v EUR/m2,
· kontaktni podatki (ime oz. naziv, zakoniti zastopnik oz. podpisnik, davčna številka, naslov, telefonska številka in elektronski naslov),
· datum ponudbe in podpis ponudnika.

Ponudniki bodo o rezultatih zbiranja ponudb in morebitnih pogajanjih obveščeni v roku 5 dni po zaključenem odpiranju ponudb. V primeru več ponudb, z enako najvišjo ponudbeno ceno, bo z zainteresiranimi osebami izvedeno pogajanje o višini najemnine.

Mestna občina Velenje na podlagi te namere ni zavezana k sklenitvi neposredne najemne pogodbe z najprimernejšim ponudnikom oz. lahko začeti postopek do sklenitve pogodbe ustavi.

5. Kontaktna oseba in možnost ogleda

Za ogled prostorov morajo interesenti predhodno kontaktirati predstavnika Mestne občine Velenje, na tel. št. 041 563 321 – Uroš Burič, Urad za premoženje in investicije, od ponedeljka do petka med 8. in 13. uro, do zaključka te objave. 


Številka: 3526-0014/2021
Datum: 28. 10. 2026


	
	
	

	
	
	Peter Dermol, župan





image1.jpeg
MESTNA OBCINA VELENJE
Titov trg 1, SI-3320 Velenje

T 03 8961 600, E info@velenje.si, W www.velenje.si




